RBI
రుణాల చెల్లింపు గడువు 90రోజులకు పెంపు
ముంబై, డిసెంబరు 29: పెద్దనోట్ల రద్దుకారణంగా ఏర్పడిన ప్రతిష్టంభనను తొలగించేందుకు రిజర్వు బ్యాంకు చర్యలు చేపట్టింది. ఇందులోభాగంగా వివిధరంగాల సంస్థలు, వ్యక్తులు తీసుకున్న రుణాలపై చెల్లింపుల వ్యవధిని 90రోజులకు పెంచింది. అయితే ఈ రుణాలు నవంబరు ఒకటవ తేదీనుంచి డిసెం బరు 31వ తేదీ మధ్యలో తీసుకున్నవై ఉండాలి. చిన్నమొత్తాల్లో రుణాలు తీసుకున్న వారు పెద్దనోట్ల రద్దుకారణంగా సకాలంలో తమ రుణాల కిస్తీలను చెల్లించలేనిపరిస్థితులు నెలకొన్నాయి. అంతేకాకుండా వీరి రానిబాకీల కేటగిరీకిందకు తెచ్చేందుకు సడ లింపులు కూడా తెచ్చింది. చెల్లింపులకు ముందు 60 రోజులు గడువుపెంచిన ఆర్‌బిఐ మరో 30 రోజులు పెంచింది. అర్హులైన వారం దరికీ ఈ నిబంధనల సడలింపులు వర్తిస్తాయి. మూలధనవనరుల సమీకరణ, పంటరుణాలు, వ్యాపార ప్రయోజనాలకు తీసుకున్న రుణాలు అన్నింటికీ ఈ గడువు వర్తిస్తుంది. అయితే గరి ష్టంగా తీసుకున్న రుణం మొత్తం రూ.కోటికి మించి ఉండకూడదు. 90రోజులవరకూ చెల్లిం చని రుణాలను సాధారణంగా రానిబాకీలుగా నిర్ధారిస్తారు. మొదటి కేటగిరీ రుణాల్లో ముందు సరైన ప్రమాణాలు లేని ఆస్తిగా బ్యాంకులు విశ్లేషి స్తాయి. బ్యాంకులు, నాన్‌బ్యాంకింగ్‌ ఫైనాన్స్‌ కంపెనీలు ఈ రుణాల వర్గీకరణపరంగా కొంత సడలిం పులు కూడా తెచ్చింది. నాన్‌బ్యాంకింగ్‌ ఫైనాన్స్‌కంపెనీలు, హౌసింగ్‌ ఫైనాన్స్‌ కంపెనీలు, ప్రాథమిక వ్యవసాయ సహకార సొసైటీలు, రాష్ట్రసహకార బ్యాంకులు, జిల్లా కేంద్ర సహకార బ్యాంకులకు నిబం ధనలు వర్తిస్తాయి. చిన్నచిన్న రుణాలు తీసుకున్నవారు నగదు సంక్షోభం కారణంగా చెల్లించలేకపోయిన సంగతి తెలిసిందే. ఈ చిన్న ఖాతాల్లో నోట్లరద్దు తర్వాత బకాయిలు ఎక్కువయ్యాయయనే చెప్పాలి.